திராயான்
{{Infobox Roman emperor
 |title=[[உரோமைப் பேரரசு|உரோமைப் பேரரசின்]] [[உரோமைப் பேரரசர்கள்|13வது பேரரசர்]]  
 |name=
 |full name=மார்கசு உல்பியசு டிராயனசு &lt;br /&gt;(பிறப்பிலிருந்து தத்தெடுத்தல் வரை); &lt;br /&gt;சீசர் மார்கசு உல்பியசு நெர்வா டிராயனசு (தத்தெடுத்தலிலிருந்து வாரிசாகும்வரை); &lt;br /&gt;இம்பெரேடர் சீசர் நெர்வா டிராயனசு டிவி நெர்வே பிலியசு அகஸ்டஸ் (பேரரசராக)
 | image= [[படிமம்:Traianus Glyptothek Munich 336.jpg|200 px]]
 | caption = திராயானின் மார்புவரையானச் சிலை.
 | reign = 28 சனவரி 98 – 8 ஆகத்து 117
 | predecessor = [[நெர்வா]], தந்தையாக வரித்தவர் 
 | successor = அத்ரியன்
 | spouse 1 = பொம்பியா பிளாடினா
 | dynasty = நெர்வா-அன்டானைன் 
 | father =மார்கசு உல்பியசு டிராயனசு
 | mother = மார்சியா 
 | birth_date = {{Birth date|53|9|18|df=y}}
 | birth_place = இத்தாலிக்கா, இசுபானியா
 | death_date = {{death date and age|117|8|8|53|9|18|df=y}}
 | death_place = செலினசு, சிலிசியா
 | place of burial = உரோம் ( [[டிராஜனின் தூண்|டிராஜானின் தூணடியில்]] &lt;br /&gt;அஸ்தி இருந்தது, தற்போது தொலைந்தது)
 |}}
 
 '''திராயான்''' (''Trajan'', ''{{lang-la|Imperator Caesar Nerva Traianus Divi Nervae filius Augustus}}'';&lt;ref&gt;திராயானின் அரசப்பெயருக்கு இணையான பொருள்தரும் தமிழாக்கம் &quot;தலைவர் சீசர்  நெர்வா டிராஜான், தெய்வீக நெர்வாவின் மகன், பேரரசர்&quot;&lt;/ref&gt; 18 செப்டம்பர் 53 – 8 ஆகத்து 117 கிபி) கிபி 98இலிருந்து  தமது மரணம் வரை [[உரோமைப் பேரரசர்கள்|உரோமைப் பேரரசராக]] இருந்தவராவார். உரோமானிய செனட்டினால் ''மிகச் சிறந்த ஆட்சியாளர்'' (''optimus princeps'') என அறிவிக்கப்பட்டவர். இவரது ஆட்சிக்காலத்தில் உரோமை வரலாற்றிலேயே மிகப்பெரும் இராணுவ விரிவாக்கம் நடைபெற்றது; திராயான் உயிரிழக்கும்போது உரோமைப் பேரரசின் ஆட்சிக்கு கீழிருந்த நிலப்பகுதியே  மிகக் கூடுதலானதாகும். தமது வள்ளல்தன்மைக்குப் பெயர்பெற்ற திராயான் பல பொதுக்கட்டிடங்களைக் கட்டினார்; பல சமூகநல கொள்கைகளை நடைமுறைப்படுத்தினார்.  இவற்றால்  நிலநடுக்கடல் மண்டலத்தில் அமைதியும் வளமையும் மிக்க ஆட்சியைத் தந்த [[ஐந்து நல்ல பேரரசர்கள்|ஐந்து நல்ல பேரரசர்களில்]] இரண்டாவதாக புகழ் பெற்றுள்ளார்.&lt;ref&gt;[https://www.britannica.com/biography/Trajan Trajan ROMAN EMPEROR]&lt;/ref&gt;]
 
 அரசகுலம் இல்லாத [[இத்தாலி]]யக் குடும்பத்தில் இசுபானியா பேடிகா மாநிலத்தில் திராயான் பிறந்தார்.&lt;ref&gt;Julian Bennett, Trajan: Optimus Princeps, 2nd Edition, Routledge 2000, 12.&lt;/ref&gt; பேரரசர் [[டமிசியன்]] ஆட்சியில் முதன்மைக்கு வந்தார்.  கிபி 89இல் டமிசியனுக்கு எதிராக  [[ரைன் ஆறு|ரைன் ஆற்றை]] அடுத்து நிகழ்ந்த கலவரத்தை அடக்க இசுபானியா டரகோனென்சிசு மாநில அரசப்பிரதிநிதியாக (''legatus legionis'') இருந்த டிராஜான் உதவி புரிந்தார்.&lt;ref&gt;Benett, Julian (1997). ''Trajan. Optimus Princeps''. Routledge, pp. 30–31&lt;/ref&gt; செப்டம்பர் 96இல் டமிசியனுக்கு அடுத்ததாக ''மார்கசு கோக்கெசியசு நெர்வா'' என்ற மூத்த, குழந்தையற்ற செனட்டர் அரியணை ஏறினார். ஓராண்டு அதிகாரத்திலிருந்த நெர்வா  [[பிரடோரியன் காவலர்கள்|பிரடோரியன் காவலர்களின்]]  கிளர்ச்சியை அடக்கவியலாது மக்களாதரவைப் பெற்றிருந்த டிராஜானை  மகனாகவும் வாரிசாகவும் வரித்துக் கொண்டார்.  சனவரி 27, 98இல் நெர்வா இறந்த பிறகு திராயான் அரியணை ஏறினார்.
 
 [[உரோமை நகரம்|உரோமை நகரத்தில்]] பல கட்டிட திட்டங்களை நிறைவேற்றியதற்காக பெரிதும் அறியப்படுகிறார்.  இன்றளவிலும் காணப்படுகின்ற டிராஜானின் மன்றம், டிராஜானின் சந்தை,  [[திராயானின் தூண்]] ஆகியவற்றை நிர்மாணித்தார். போர்முனையில் [[சினாய் தீபகற்பம்|சினாய் தீபகற்பத்திற்கும்]]  [[அராபியத் தீபகற்பம்|அராபியத் தீபகற்பத்திற்கும்]] இடையேயமைந்திருந்த, நபடேயன் இராச்சியத்தை கையகப்படுத்தினார்.  தற்கால [[உருமேனியா]]வின் பகுதியாயுள்ள உரோமை டாசியாவை வென்றார். பெர்சிய [[பார்த்தியப் பேரரசு|பார்த்தியப் பேரரசுடனான]]  போர் அதன் தலைநகரம் டெசிபோனின் வீழ்ச்சியுடன் முடிவுற்றது. இதனால் [[ஆர்மீனியா]]வையும் [[மெசொப்பொத்தேமியா]]வையும் தன் கட்டுக்குள் கொண்டுவந்தார். இவரது படை வெற்றிகளால் உரோமைப் பேரரசை அதன் வரலாற்றிலேயே மிகப் பரந்ததாக விரிவடைந்தது.   கிபி 117இன் பிற்பகுதியில் உரோமைக்குத் திரும்பிப் போகையில் கப்பலில் நோய்வாய்ப்பபட்டார். [[பக்கவாதம்]] கண்ட டிராஜான் செலினியசில் மரணமடைந்தார். இவரை செனட் கடவுளாக்கியது; அவரது இறுதிச்சாம்பல்  [[டிராஜனின் தூண்|டிராஜானின் தூணின்]] கீழ் புதைக்கப்பட்டது. இவரையடுத்து இவரது தத்துப்பிள்ளை அத்ரியன் அரியணை ஏறினார்.
 
 பேரரசராக, டிராஜானின் புகழ் இன்றளவும்  நிலைத்துள்ளது&amp;nbsp;— பத்தொன்பது நூற்றாண்டுகளாக புகழ்மங்கா பேரரசர்களில் இவரொருவர். இவரை அடுத்து முடிசூடிய ஒவ்வொரு பேரரசரும் செனட்டால்  ''felicior Augusto, melior Traiano'' (&quot; [[அகஸ்ட்டஸ்]] விட அதிர்டத்துடனும் டிராஜானை விட நன்றாகவும்&quot;) அரசாள வாழ்த்தப்பட்டனர்.  [[நடுக் காலம் (ஐரோப்பா)|நடுக்கால]] கிறித்தவ சமயவியலாளர்கள், டிராஜானை ஓர்  பேகனாக கருதினர்.  18வது நூற்றாண்டு வரலாற்றாளர் [[எட்வார்ட் கிப்பன்]]  [[ஐந்து நல்ல பேரரசர்கள்]] என்ற கருத்தியலைப் பரப்பினார்; இதில் இரண்டாவதாக டிராஜானை வைத்தார்.&lt;ref&gt;{{cite book|title=Idiots guide to the Roman Empire.|url=https://archive.org/details/completeidiotsgu0000nels_z7e5|last=Nelson|first=Eric|year=2002|publisher=Alpha Books|isbn= 0-02-864151-5|pages=[https://archive.org/details/completeidiotsgu0000nels_z7e5/page/207 207]–209}}&lt;/ref&gt;
 
 ==மேற்சான்றுகள்==
 {{Reflist}}
 
 [[பகுப்பு:53 பிறப்புகள்]]
 [[பகுப்பு:117 இறப்புகள்]]
 [[பகுப்பு:உரோமைப் பேரரசர்கள்]]
 [[பகுப்பு:முதலாம் நூற்றாண்டு பிறப்புகள்]]
 [[பகுப்பு:இரண்டாம் நூற்றாண்டு இறப்புகள்]]